Inkarnaat

Inkarnaat (ladina keeles incarnatus – 'lihaks saanud'), mille eestikeelne vaste võiks olla ihuvärvus, on maalikunstis kasutatav inimese ihu värvi toonKunstileksikon. Tallinn, 2001.http://www.eki.ee/dict/vsl/index.cgi?Q=inkarnaat&F=M&C06=et. Tavaliselt mõeldakse selle all heledat valkjas-kollakas-roosakat värvitooni, mis vastab europiidsest põhirassist inimese nahavärvile. Tavakeeles kasutatakse värvinimena omadussõna "ihuvärvi" või "ihukarva" (näiteks sukkade, pesu, kanga vms kohta).https://www.eki.ee/dict/ekss/index.cgi?Q=ihuv%C3%A4rvi&F=M

Heraldikas vastab ihuvärvile heraldiline tinktuur lihavärv.

 Variatsioonid 
Ihuvärv võib tähendada tervet rida heleduse, küllastuse või värvitooni poolest erinevaid varjundeid olenevalt ajastust, kunstistiilist ja maalimistraditsioonist.

Juba Vana-Egiptuse ja antiikkunstis kujunes tavaks kujutada mehi tõmmuma nahaga kui naisi, sama kehtis renessanss- ja barokk-kunstis ja nii kuni 19. sajandi akademismini. Lapsi, aga ka taevalikke olendeid, kujutati jälle heledama ja roosakama nahaga kui tavalisi täiskasvanud inimesi.https://wortwuchs.net/inkarnat/

Inkarnaat segatakse rohkest valgest ja väiksemast kogusest punasest värvist, millele toonimiseks lisatakse ookrit, sieenat või mõnd muud soojatoonilist värvipigmenti, aga võidakse lisada ka sinist või rohelist, mis muudavad ihutooni murtumaks ja tuhmimaks. Kuna inimihu pole kõigil pindadel sama värvusega (näiteks erineb nahavärv näol, kaelal ja kõrvalestal, või siis käsivarrel, peopesal ja küünarnukil), segatakse toonid vastavalt erinevad, aga nii, et need moodustavad ühtse terviku.

1821. aasta värviõpik "Werner's Nomenclature of Colours" paigutab ihuvärvi punaste hulka (Flesh Red) ja soovitab seda segada roosiroosast (Rose Red) ning tellispunasest koos natukese valgegahttps://www.c82.net/werner/#reds. Näidetena loodusest pakub ta välja lisaks inimnaha värvusele roosa lubjakivi ja barüüdi värvuse.https://archive.org/details/gri_c00033125012743312/page/n65/mode/2up

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." õpetab ihuvärvi tooni (Flesh-color) segama kinaverpunasest (Scarlet vermilion) ja valgest, tulemuseks on keskmise tugevusega soojatooniline roosa, lõheroosast mõnevõrra punakam ja roosiõie värvist tugevama ja soojema tooniga.https://archive.org/details/nomenclatureofco00ridg/page/n161/mode/2up

 Pildid 
 Kunstis 

 Looduses 

 Kasutamine 
Ihuvärvi toonis toodetakse ihupesu ja sukki, võimlemis- ja balletitrikoosid juhtudeks, kus need peavad kehal või muu riietuse all märkamatuks jääma. 

Kuigi ihuvärvi tooni on lihtne segada erinevatest põhivärvidest, turustatakse seda maalimisvärvina ka valmissegatuna (nimetuste Flesh tint ja Teinte chair all)http://www.winsornewton.com/uk/shop/oil-colour/artists-oil-colour. Värvitoon on olemas Crayola värvikriitide komplektis, ent alates 1962. aastast uue nime Peach all, kuna eelmist nimetust hakati pidama tumedanahaliste jaoks solvavaks.https://www.huffingtonpost.com/2015/05/22/crayola-crayon-color-history_n_7345924.html?guccounter=1 Selle nimemuutuse jälgedes kannab ihukarva veebivärv nime PeachPuff.

 Vaata ka 
 Beebiroosa
 Virsikuroosa

 Viited 

Kategooria:Roosad värvitoonid
Kategooria:Punased värvitoonid
Kategooria:Pruunid värvitoonid
Kategooria:Kunst